**OBSERVATIONSSKEMA VEDRØRENDE SYN:**

Det kan være meget vanskeligt at opdage, om en person med udviklingshæmmet har nedsat syn - særligt t, hvis personen mangler talesprog og ikke kan fortælle, hvad han/hun ser eller ikke ser.

Har man en mistanke om, at der er ændringer i synsfunktionen, er det sikreste er at få øjenlægen eller
optikeren til at måle synsstyrken. I særlige tilfælde kan det også være relevant at få synskonsulenten til at foretage en synsscreening og beskrive personens synsfunktion. Nedenstående skema kan hjælpe til at rette jeres fokus på, hvad det er, I undrer jer over i fht. personens synsfunktion samtidig med, at det giver mig en god mulighed for at målrette en evt. synsfaglig indsats efterfølgende.

Navn og cpr.nr:

Er personen tilset af øjenlæge? Hvis ja – hvilken og dato for sidste undersøgelse:

Kontaktpersoner – navn og telefonnummer:

På bosted/aktivitetstilbud:

Evt. værge:

Har personen brille? Hvis ja – bruges brillen og hvor gammel er den?

Baggrund for henvendelse

Kort beskrivelse af borgers generelle funktionsniveau – både fysisk, kognitivt, socialt og kommunikativ

Beskrivelse af de synsmæssige udfordringer i dagligdagen – gerne med inspiration fra opmærksomhedsfelter beskrevet på side 3

Har borger ændret adfærd i den seneste tid – hvis ja – beskriv kort

Skemaet bedes sendt til:

Email: csa@mso.aarhus.dk

Att: Karin Gøbel Davies, synskonsulent

TEGN PÅ SYNSNEDSÆTTELSE

* ØJNENES UDSEENDE
	+ Ingen eller ganske små øjne
	+ Vandrende øjenbevægelser
	+ Øjenuro (nystagmus)
	+ Øjnene knibes sammen
	+ Skelen
	+ Uklare hornhinder
	+ Øjne uden pupiller
	+ Lodrette pupiller
	+ Grå eller hvide pupiller

* ADFÆRD HOS PERSONER MED NEDSAT SYN

Personen...

* + gnider sig ofte i øjet
	+ sidder og kikker på lys eller kikker op i solen
	+ vipper med fingrene foran øjet
	+ rokker med hovedet – især personer med øjensitren (nystagmus)
	+ rokker med hele kroppen – især personer med meget dårligt syn
	+ misser mod lyset eller skygger for øjnene med hånden
	+ foretrækker dunkle steder
	+ foretrækker meget lyse steder
	+ undgår nærarbejde
	+ foretrækker klare farver frem for pastelfarver
	+ sidder med hovedet på skrå
	+ farer sammen – bliver bange – ved pludselig lyd eller pludselig berøring
	+ holder kroppen helt stiv
	+ ophører med tegn til tale eller kan ikke lære det.
	+ ADFÆRD UNDER GANG

 Personen...

* + braser ind i møbler, legetøj på gulvet, døre og lignende
	+ er bange for at gå alene eller vil holde i hånden
	+ har svært ved at vurdere afstand
	+ virker klodset
	+ har svært ved at skifte fra lyse til dunkle steder
	+ har svært ved at se trin, kantstene og genstande på gulvet
	+ føler sig frem med fødderne, når han går på trapper
	+ bliver let væk og kan ikke finde tilbage.
* ADFÆRD OVER FOR ANDRE

 Personen...

* genkender først andre, når de taler, eller når de går rundt
* har ingen øjenkontakt
* støder ind i andre, især personer med mørkt tøj
* kan ikke fortælle om omgivelserne.
* ADFÆRD OVER FOR TING

 Personen...

* tager alting tæt op til øjet
* kikker skråt eller skæver mod genstande (skæv fiksation)
* foretrækker god kontrast
* opdager ting i bevægelse bedre end ting i ro – eller opdager tværtimod bedre genstande i ro end i bevægelse.